CELEX: 32007D0201
Language: et
Date: 2007-03-27 00:00:00
Title: 2007/201/EÜ: Komisjoni otsus, 27. märts 2007 , millega muudetakse otsust 2002/757/EÜ ajutiste erakorraliste fütosanitaarmeetmete kohta Phytophthora ramorum Werres, De Cock & Man in ’t Veld sp. nov. ühendusse sissetoomise ja leviku takistamiseks (teatavaks tehtud numbri K(2007) 1292 all)

30.3.2007   
            
            
               ET
            
            
               Euroopa Liidu Teataja
            
            
               L 90/83
            
         
      KOMISJONI OTSUS,
   27. märts 2007,
   millega muudetakse otsust 2002/757/EÜ ajutiste erakorraliste fütosanitaarmeetmete kohta Phytophthora ramorum Werres, De Cock & Man in ’t Veld sp. nov. ühendusse sissetoomise ja leviku takistamiseks
   (teatavaks tehtud numbri K(2007) 1292 all)
   (2007/201/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Komisjoni otsusega 2002/757/EÜ (2) nõutakse liikmesriikidelt ajutiste erakorraliste fütosanitaarmeetmete võtmist Phytophthora ramorum Werres, De Cock & Man in ’t Veld sp. nov. (edaspidi “kahjulik organism”) ühendusse sissetoomise ja leviku takistamiseks.
            
         
               (2)
            
            
               Hiljutise teadusliku teabe põhjal kahjuliku organismi tekitatud võimaliku kahju kohta selgub, et kahjuliku organismi suhtes vastuvõtlike taimede, puidu ja koore loetelu tuleks laiendada ja ajakohastada.
            
         
               (3)
            
            
               Väärtõlgenduse vältimiseks tuleks selgelt sätestada, et haigustele vastuvõtlike taimede konkreetsete liikide liikumise puhul ühenduses on vaja taimepasse.
            
         
               (4)
            
            
               Otsuse 2002/757/EÜ kohaselt teostatud ametlike vaatluste tulemusel ilmneb, et teatud liiki haigustele vastuvõtlikke taimi on vaja kasvuperioodil tootmiskohas ametlikult kontrollida vähemalt kaks korda aastas, et kinnitada kahjuliku organismi puudumist. Selleks et anda piisavalt aega kohaldada kõnealust määrust, tuleks seda rakendada alates 1. maist 2007.
            
         
               (5)
            
            
               Haiguskolletes likvideerimismeetmete rakendamise tulemusena saadud kogemuste põhjal on ilmnenud, et meetmed peaksid hõlmama lisaks taimedele ka nendega seotud kasvusubstraate ja taimejäätmeid. Samuti peavad need meetmed sisaldama fütosanitaarmeetmeid selliste kohtade ümber oleva kasvupinnase suhtes.
            
         
               (6)
            
            
               Samuti on vaja, et liikmesriigid jätkaksid vaatlusi kahjuliku organismiga nakatumise ilmingute kindlakstegemiseks ning teataksid tulemustest igal aastal.
            
         
               (7)
            
            
               On asjakohane, et selliste meetmete tulemused vaadatakse uuesti läbi pärast järgmist kasvuperioodi ja kaalutakse võimalike edasiste meetmete võtmist, pidades silmas nimetatud läbivaatamise tulemusi. Samuti peaksid edasised meetmed arvesse võtma liikmesriikide esitatavat teavet ja teaduslikke arvamusi.
            
         
               (8)
            
            
               Seetõttu tuleks otsust 2002/757/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2002/757/EÜ muudetakse järgmiselt:
   
               1.
            
            
               Artikli 1 lõiked 2, 3 ja 4 asendatakse järgmistega:
               “2.   haigustele vastuvõtlikud taimed – liikide Acer macrophyllum Pursh., Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursh., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr. & Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., välja arvatud Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook. & Arn.) Nutt., Vaccinium ovatum Pursh ja Viburnum spp. L. taimed, välja arvatud viljad ja seemned.
               3.   haigustele vastuvõtlik puit – liikide Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. puit.
               4.   haigustele vastuvõtlik puukoor – liikide Acer macrophyllum Pursh., Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. eraldatud koor.”
            
         
               2.
            
            
               Artiklis 5 asendatakse sõna “tootmiskohast” sõnaga “ühenduses”.
            
         
               3.
            
            
               Artikli 6 lõige 2 asendatakse järgmisega:
               “2.   Ilma et see piiraks direktiivi 2000/29/EÜ artikli 16 lõike 1 sätete kohaldamist, teatatakse esimeses lõikes ette nähtud vaatluste tulemused komisjonile ja teistele liikmesriikidele iga aasta 1. detsembriks.”
            
         
               4.
            
            
               Artiklis 8 asendatakse kuupäev 31. detsember 2004 kuupäevaga 31. jaanuar 2008.
            
         
               5.
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud liikmesriikidele.
   
      Brüssel, 27. märts 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 169, 10.7.2000, lk 1. Direktiivi on viimati muudetud komisjoni direktiiviga 2006/35/EÜ (ELT L 88, 25.3.2006, lk 9).
   
      (2)  EÜT L 252, 20.9.2002, lk 37. Otsust on muudetud otsusega 2004/426/EÜ (ELT L 154, 30.4.2004, lk 1).
   
      LISA
      Otsuse 2002/757/EÜ lisa punkti 3 muudetakse järgmiselt:
      
                  1.
               
               
                  Esimeses lauses asendatakse sõna “tootmiskohast” sõnaga “ühenduses”.
               
            
                  2.
               
               
                  Punktis b lisatakse enne sõna “või” oleva lauseosa ette järgmine tekst:
                  “ja edaspidi alates 1. maist 2007 vähemalt kaks korda asjakohasel ajal taimede aktiivsel kasvuperioodil;”.
               
            
                  3.
               
               
                  Punkt c asendatakse järgmisega:
                  
                              “c)
                           
                           
                              Kui taimedel on tootmiskohas leitud märke kahjulikest organismidest, on kahjuliku organismi likvideerimiseks võetud asjakohaseid meetmeid, mis hõlmavad vähemalt järgmist:
                              
                                          i)
                                       
                                       
                                          nakatunud taimede ja nakatunud taimedest 2 m raadiuses olevate kõigi haigustele vastuvõtlike taimede, sealhulgas nendega seonduvate kasvusubstraatide ja taimejäätmete, hävitamine,
                                       
                                    
                                          ii)
                                       
                                       
                                          nakatunud taimedest 10 m raadiuses olevate kõigi haigustele vastuvõtlike taimede ja nakatunud partii ülejäänud taimede puhul:
                                          
                                                      —
                                                   
                                                   
                                                      taimi on hoitud tootmiskohas,
                                                   
                                                
                                                      —
                                                   
                                                   
                                                      ametlikke lisakontrollimisi on tehtud vähemalt kaks korda kolme kuu jooksul pärast likvideerimismeetmete võtmist taimede aktiivsel kasvuperioodil,
                                                   
                                                
                                                      —
                                                   
                                                   
                                                      nimetatud kolme kuu jooksul ei ole taimi töödeldud kahjuliku organismi sümptomite pärssimiseks,
                                                   
                                                
                                                      —
                                                   
                                                   
                                                      taimed on tunnistatud nende ametlike kontrollimiste käigus kahjulikest organismidest vabaks,
                                                   
                                                
                                    
                                          iii)
                                       
                                       
                                          kõiki teisi haigustele vastuvõtlikke taimi on tootmiskohas pärast nakatumise avastamist korduvalt ametlikult kontrollitud ning nende kontrollimiste käigus on taimed tunnistatud ohtlikest organismidest vabaks,
                                       
                                    
                                          iv)
                                       
                                       
                                          on võetud asjakohaseid fütosanitaarmeetmeid nakatunud taimedest 2 m raadiuses oleva kasvupinnase suhtes.”.